Sammen med 500 andre ryttere fordelt på 15 klasser deltog han i Aalborg Cyklering og Cycling Nords store løb på vejene omkring Klarup. Michael Færk stillede først og fremmest op for at få kørt nogle kilometer på landevejene efter en længere periode med banecykling. Alligevel regnede Michael Færk med, at han kunne være med i front. - Jeg var I Frankrig i sidste uge og køre et etapeløb, og det egentlig helt ok. Jeg er ikke helt skarp endnu selvfølgelig, så det mindsker min chance en lille smule, men jeg tror på, at jeg godt kan lave et godt resultat heroppe, sagde Michael Færk Christensen til TV2/Nord inden løbet. Løbet startede i stille vejr, men langsomt blæste det op, og det satte sit præg på løbet. De 35 ryttere i A-gruppen blev splittet, og så kunne verdensmesteren ikke følge med. Thomas Guldhammer fra Team Capinordic vandt løbet, og Michael Færk måtte nøjes med en 14. plads.
Den nykårede verdensmester i banecykling, Michael Færk Christensen fra Hobro, var med da der blev kørt løb i Klarup